ফের বামেদের লালবাজার অভিযান। আইনশৃঙ্খলার অবনতি, সারদা সহ অন্যান্য চিট ফান্ডে প্রতারিতদের টাকা ফেরতের দাবি সহ আরও কয়েকটি ইস্যুতে পথে নামছে বামেরা। আটাশে জানুয়ারি লালবাজার সহ,জেলার প্রশাসনিক দফতরে অভিযানের কর্মসূচি নেওয়া হয়েছে। গতবছরের পয়লা অক্টোবর লালবাজার বামেদের লালবাজার অভিযানে ধুন্ধুমার। পুলিসের লাঠির ঘায়ে আহত হন বেশ কয়েকজন বাম নেতা কর্মী। মাথা ফাটে দীপক দাশগুপ্তের। পরে,কলকাতা জেলা কমিটির একশ পঁয়তাল্লিশ জন নেতার বিরুদ্ধে মামলা রুজু করে কলকাতা পুলিস।
 ওয়েব ডেস্ক: ফের বামেদের লালবাজার অভিযান। আইনশৃঙ্খলার অবনতি, সারদা সহ অন্যান্য চিট ফান্ডে প্রতারিতদের টাকা ফেরতের দাবি সহ আরও কয়েকটি ইস্যুতে পথে নামছে বামেরা। আটাশে জানুয়ারি লালবাজার সহ,জেলার প্রশাসনিক দফতরে অভিযানের কর্মসূচি নেওয়া হয়েছে। গতবছরের পয়লা অক্টোবর লালবাজার বামেদের লালবাজার অভিযানে ধুন্ধুমার। পুলিসের লাঠির ঘায়ে আহত হন বেশ কয়েকজন বাম নেতা কর্মী। মাথা ফাটে দীপক দাশগুপ্তের। পরে,কলকাতা জেলা কমিটির একশ পঁয়তাল্লিশ জন নেতার বিরুদ্ধে মামলা রুজু করে কলকাতা পুলিস। ফের লালবাজার চলো অভিযান। আঠাশে জানুয়ারি কলকাতা জেলা কমিটির ডাকে ফের বামেদের  লালবাজার চলো অভিযান। তবে শুধু কলকাতাতেই নয়, রাজ্যের প্রতিটি জেলায় ওই দিন প্রশাসনিক দফতর অভিযান হবে। কলকাতার ক্ষেত্রে  লালবাজার কলকাতা পুলিসের  মূল প্রশাসনিক ভবন,তাই ফের লালবাজারমুখী বাম নেতারা। এবার তিনটি জায়গা থেকে মিছিল বের হবে।
ওয়াই চ্যানেল থেকে একটি মিছিল। বাকি দুটি মিছিলের একটি যাবে গণেশ চন্দ্র অ্যাভিনিউ থেকে,  আরেকটি বিবাদি বাগ থেকে রওনা দেবে। রাজ্য নেতারা জানিয়েছেন পুলিস যেখানে আটকাবে সেখানেই বসে পড়ে বিক্ষোভ দেখাবেন বাম নেতারা। আটাশে জানুয়ারি লালবাজার চলো অভিযানে থাকবেন সিপিআইএম রাজ্য সম্পাদক সূর্যকান্ত মিশ্র ও বামফ্রন্ট চেয়ারম্যান  বিমান বসু। আইনশৃঙ্খলার অবনতি, সারদা সহ অন্যান্য চিট ফান্ডে প্রতারিতদের টাকা ফেরতের দাবি,বাম -কর্মী সমর্থকদের মিথ্যা মামলায় ফাঁসানোর প্রতিবাদ  জানানো হবে লালবাজার চলো অভিযানে। চাবাগানে মৃত্যু মিছিলের প্রতিবাদে সোমবারই পথে নামছে এগারোটি বাম শ্রমিক সংগঠন। ষোলই জানুয়ারি থেকে বাইশে জানুয়ারি শিল্পের দাবিতে সিঙ্গুর থেকে শালবনি পর্যন্ত পদযাত্রা করেছে বামেরা। ফের লালবাজার অভিযান কর্মসূচি। অর্থাত্‍ বিধানসভা ভোট যত এগিয়ে আসছে ততই আন্দোলনমুখী বাম নেতারা ।কর্মী, সমর্থকদের চাঙ্গা রাখাই যার অন্যতম উদ্দেশ্য। রাজ্য নেতাদের একাংশ ভরসা করছেন, পথে এবার নামো সাথী। পথেই হবে এপথ চেনা,এই স্লোগানে।